《旅邸》
宋代·叶茵

湫隘嚣尘不可居，卜诸清旷亦蘧庐。
虽无傍水梅依竹，喜有对蘧人读书。
工雀一枝聊尔耳，战蜗两角竟何如。
西风渐劲未归去，空说张翰忆脍鱼。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。